Indhold
Indholdsfortegnelse 🔎︎

# CInt-funktion

Konverterer ethvert streng- eller ethvert numerisk udtryk til et heltal.

## Syntaks:

    CInt (Udtryk)

## Returværdi:

Integer

## Parametre:

Udtryk: Ethvert udtryk, du vil konvertere.

Hvis argumentet er et tal, bruges det som udtrykkets numeriske værdi.

Hvis argumentet er en streng, trimmer funktionen det indledende blanktegn; derefter prøver den at genkende et tal i de følgende tegn. Syntaksen herunder genkendes:

- Decimaltal (med et valgfrit fortegn) med lokaliserede decimal- og tusind-skilletegn konfigurerede i LibreOffice (tusind-skilletegn accepteres på enhver placering), med valgfri eksponentialnotation som "-12e+1" (hvor et valgfrit helt decimaltal med fortegn efter e, E, d eller D definerer 10. potens);

- Oktale tale som "&Onnn...", hvor "nnn..." efter "&O" eller "&o" er en sekvens ikke længere end 11 cifre, fra 0 til 7, op til det næste ikke-alfanumeriske tegn;

- Hexadecimale tal som "&Hnnn...", hvor "nnn..." efter "&H" eller "&h" er en tegnsekvens op til det næste ikke-alfanumeriske tegn, og ikke må være længere en 8 cifte, fra 0 til 9, A til F eller a til f.

Resten af strengen ignoreres. Hvis strengen ikke genkendes, for eksempel når den efter trimning af det indledende blanktegn ikke begynder med plus, minus, et decimalciffer, eller "&", eller når sekvensen efter "&O" er længere end 11 tegn eller indeholder et alfabetisk tegn, er udtrykkets numeriske værdi 0.

Hvis argumentet er en fejl, bruges fejlnummeret som udtrykkets numeriske værdi.

Hvis argumentet er en dato, bruges antallet af dage siden 1899-12-30 (seriel dato) som udtrykkets numeriske værdi. Klokkeslet er repræsenteret som en brøkdel af en dag.

Efter beregning af udtrykkets numeriske værdi rundes det ned til det nærmeste heltal (om nødvendigt) og hvis resultatet ikke er mellem -32768 og 32767, rapporterer LibreOffice Basic en overløbsfejl. Ellers returneres resultatet.

### Fejlkoder:

5 Ugyldigt Procedurekald

## Eksempel:

    Sub ExampleCountryConvert
        MsgBox CDbl(1234.5678)
        MsgBox CInt(1234.5678)
        MsgBox CLng(1234.5678)
    End Sub